stanford-oval/wikipedia huggingface dataset:
אופיסטופרוקטיים
מאפיינים

דגים אלו נוהגים לחיות במצולות, בעומקים של 400-2,500 מ'. הדגים במשפחה זו כמו גם כמה סוגים ממשפחות אחרות כגון כימראים מכונים דגי עין-חבית לאור מבנה העיניים הצינורי, דמוי חבית שפונה תמיד מעלה כדי לזהות צלליות של טרף אפשרי; שם המשפחה המדעי מגיע מיוונית opisthe (מאחור) proktos (פי הטבעת).
המין הגדול ביותר במשפחה Bathylychnops exilis מגיע לאורך 50 ס"מ אך שאר המינים יותר קצרים מאורך 20 ס"מ. הם בעלי פיות גדולים ועיניים גדולות אך מוזרות, שברוב המינים הן נטולות אישונים. הם ניזונים מטרף שהם מוצאים עם העיניים הענקיות ולעיתים ינדדו קילומטרים רבים לשם כך. הם ניזונים מפלנקטון בצעירותם ובבגרותם ממיני הידרתים, שטרגליים וסרטנאים שונים וגם מדגים קטנים.
סוגים

Bathylychnops
סוג ומין יחיד Dolichopteroides binocularis
Dolichopteryx
סוג ומין יחיד Ioichthys kashkini
סוג ומין יחיד מקרופינה מיקרוסטומה (Macropinna microstoma)
Monacoa
סוג ומין יחיד דג עין-חבית (Opisthoproctus soleatus)
סוג ומין יחיד Rhynchohyalus natalensis
סוג ומין יחיד וינטרה טלסקופה (Winteria telescopa)
אימאם אבו דאוד

| --- | --- |

 לידה:  817 סיסטאן, בית עבאס 
 פטירה:  888 (בגיל 71 בערך) בצרה, עיראק, בית עבאס 
 מדינה:  בית עבאס 
 שפות היצירה:  ערבית 
 יצירות בולטות:  סונאן אבו דאוד, al-Marasil 
 צאצאים:  אבו בכר בן אבו דאוד 
 
אבּוּ דאוּד סלימן בּן אלאשעת' בּן אִִסחאק בּן בּשיר בּן שדאד בּן עִמראן אלאזדי אלסג'סתאני (בפרסית: ابو داوود سلیمان بن الأشعث بن اسحاق بن بشیر بن شّداد بن عمران الأزدی السجستانی), הידוע כאימאם אבו דאוד, ולעיתים פשוט כאבו דאוד, היה חכם דת מוסלמי פרסי אשר היה מומחה בתחום החדית'. אוסף החדית' שלו, סֻנן אבו דאוד, נחשב לאחד מששת אוספי החדית' החשובים ביותר בקרב הסונים.
ביוגרפיה

אבו דאוד נולד בשנת 817 בסיסתאן הקדומה, אזור בפרס העתיקה, הממוקם במחוז סיסתאן ובלוצ'סתאן של איראן המודרנית. הוא נפטר בשנת 889, בבצרה.
על מנת לאסוף חדית'ים, הוא נסע למרחקים, בין השאר נסע ברחבי עיראק, מצרים, סוריה, חג'אז, מרב העתיקה, נישאפור, ועוד.
אבו דאוד התעניין רבות בתחום הפיקה, ומשום כך הוא אסף בעיקר חדית'ים הנוגעים בהלכות. מתוך כחצי מיליון חדית'ים שהוא מצא, הוא כלל רק כ-4,800 חדית'ים אוסף המפורסם שלו.
כתביו

בנוסף לספרו המפורסם "סֻנן אבו דאוד", כתב האימאם אבו דאוד ספרים נוספים, כ-21 ספרים סך הכל, וביניהם:
"אלמראסיל" (בערבית: المراسيل).
"מסאאִל אל-אימאם אחמד" (בערבית: مسائل الإمام أحمد), ספר בתחום הפיקה, על פי האסכולה החנבלית.
" אל-נאסח' ואל-מנסוח' "(בערבית: الناسخ والمنسوخ), ספר בתחום מדעי הקוראן.
"אל-זהד" (בערבית: الزهد).
"אל-בעת' ואל-נשוּר" (בערבית: البعث والنشور).
"כִּתאבּ אל-קדר" (בערבית: كتاب القدر), ספר אשר עונה לטענותיהם של זרם הקדריה.
"מֻסנד מאלִק" (בערבית: مسند مالك).
"פדאאִל אלאנצאר" (בערבית: فضائل الأنصار).
"אח'באר אל-ח'וארג' (בערבית: أخبار الخوارج).
"אלדעאא" (בערבית: الدعاء).
ראו גם

אל-טבראני
הערות שוליים

↑  Abu Dawud: The Imam who collected the Hadiths of directives, english.alarabiya.net (באנגלית)
↑  Abu Dawud: The Imam who collected the Hadiths of directives, english.alarabiya.net (באנגלית)
↑  IslamicFinder, Biography of Imam Abu Dawud, IslamicFinder (באנגלית)
↑  Biography of Imam Abu Dawood, Islamicwisdom7's Blog, ‏2009-12-11 (באנגלית)
↑  Imam Abu Dawud, www.sunnah.org
↑  Imam Abu Dawud - Biography - Hadith Collection, hadithcollection.com (באנגלית)
↑  Mahebūba Desāī, Islam and Non-violence, Gyan Publishing House, 2009. (באנגלית)
| --- | --- |
בקרת זהויות :  NLI: 987007302276205171  BnF: cb13769719j (data)  CiNii: DA06190474  GND: 119462575  ISNI: 0000 0000 7148 965X  LCCN: n80153117  NTA: 073085006  SELIBR: 175997  SUDOC: 073312789  TDVİA: ebu-davud-es-sicistani  VIAF: 268705676   WorldCat (עם VIAF): 268705676
אליך אקרא יה

"אֵלֶיךָ אֶקְרָא יָהּ " הוא פיוט ששולב במסורת התפילה של יהודי צפון אפריקה. חובר על ידי רבי שלמה זריהן, מרבני מרוקו ובנו של ראב"ד מרקש רבי משה זריהן.
הפיוט הפך פופולרי בשל הלחן השמח שלו, ונהוג לשירו בכל אירוע של שמחה בפי קהילות רבות ושונות, וכן בליל שבת כאחד המזמורים לשבת.
הפיוט זכה לביצועים של מוזיקאים שונים, בהם ג'ו עמר, דקלון, איציק אשל, חנן בן ארי, משה גיאת ולהקת אנדרלמוסיה.
אלה נייבורג

| --- | --- |

 לידה:  ורשה, הרפובליקה הפולנית השנייה פולין
 פטירה:  27 באפריל 1943 ורשה, גנרלגוברנמן
אלה נייבורג (? - 27 באפריל 1943) הייתה רופאה יהודייה חברת הארגון הצבאי היהודי שלחמה ונפלה במרד גטו ורשה.
קורות חיים

אלה נייבורג נולדה בוורשה. למדה בבית הספר לבנות "יהודייה". כשהייתה נערה הצטרפה לתנועת "מסדה" ולאחר מכן לבית"ר. בתנועה פעלה לקירוב נוער יהודי מתבולל לערכי היהדות וארץ ישראל.
נייבורג למדה רפואה בפיזה באיטליה. עם סיום לימודיה, סמוך לתחילת מלחמת העולם השנייה חזרה לוורשה ועבדה בבית החולים צ'יסטה. במקביל המשיכה בפעילותה בבית"ר.
לאחר הכיבוש הגרמני, הייתה נייבורג לרופאה בגטו. בנוסף הצטרפה לאצ"י שהיה הארגון הלוחם של חניכי בית"ר והרוויזיוניסטים. היא פיתחה יחסים קרובים עם אנשי גסטפו, גרמנים ואיטלקים, דרכם השיגה מידע חיוני למחתרת וכן אספקת ציוד רפואי ונשק. היא הייתה ממארגני דירות המסתור בצד הארי, אותן תכנן הארגון מבעוד מועד.
במרד, שהחל ב-19 באפריל 1943, ליוותה את הלוחמים במהלך הקרבות בכיכר מורנובסקה והעניקה סיוע רפואי לפצועים. ב-27 באפריל נהרגה בקרב.
לקריאה נוספת

אלה נייבורג, באתר הלוחם היהודי במלחמת העולם השנייה
Ela Neiburg, באתר ארכיון בית לוחמי הגטאות
הערות שוליים

↑  לפי ספרו של חיים לזר  ליטאי – "מצדה של ורשה"
XVideos

| --- | --- |


צילום מסך מדף ההרשמה/התחברות לאתר
 סוג:  אתר פורנוגרפי 
 תקופת הפעילות:  1 במרץ 2007 – הווה (17 שנים)
 מייסדים:  סטפן מייקל פקאוד
 בעלות:  WGCZ Holding
 שירותים עיקריים:  שיתוף סרטים פורנוגרפים
 הרשמה:  אופציונלית
 שפות תכנות:  HTML, JavaScript
 
XVideos (מסוגנן בתור XVIDEOS) הוא אתר לשיתוף סרטים פורנוגרפים מבין הגדולים בעולם, שהוקם בשנת 2007. האתר כיום נמצא בבעלות חברת ההחזקות הצ'כית WGCZ Holding. נכון ליוני 2022, הוא האתר הפורנוגרפי הנצפה ביותר והאתר השביעי הנצפה ביותר בעולם.
היסטוריה

האתר הוקם ב-2007, על ידי סטפן מייקל פקאוד. האתר משמש כאתר לשיתוף תוכני פורנוגרפיה על ידי משתמשים, בדומה למתכונת שבה עובד האתר יוטיוב. קטעי וידאו מסרטים פורנוגרפיים מקצועיים מועלים לאתר ביחד עם תכנים חובבניים שנוצרו על ידי המשתמשים. ב-2012, XVideos היווה לאתר הפורנוגרפי הגדול ביותר בעולם עם למעלה מ-100 מיליארד צפיות בדפים בחודש. פביאן טיילמן (אנ'), הבעלים של האתר הפורנוגרפי MindGeek (אנ'), ניסה לרכוש את XVideos, על מנת ליצור מונופול בתחום אתרי הפורנוגרפיה. דווח כי פקאוד, הבעלים של XVideos, סירב להצעת מכירה של האתר בסך 120 מיליון דולר. ב-2014, האתר חייב את המשתמשים להסכים לכך שלא יתאפשר להם למחוק את הסרטונים שהעלו ובאם לא יסכימו, חשבונם יושע לצמיתות.
תעבורה ודירוג האתר

נכון למרץ 2020, הוא האתר השביעי הנצפה ביותר בעולם בכלל הקטגוריות, על פי אתר הדירוג SimilarWeb והנצפה ביותר בקטגוריית הפורנוגרפייה עם למעלה מ-3 מיליארד כניסות בחודש.
האתר XNXX, אשר משמש אתר מראה ל-XVideos, הוא האתר ה-11 הנצפה ביותר בעולם וכן האתר השני הנצפה ביותר בקטגוריית הפורנוגרפיה.
ביחד, ל-XVideos ול-XNXX ישנם למעלה מ-6 מיליארד כניסות בחודש, כפול מכמות הכניסות לאתר המתחרה, MindGeek.
צנזורה > הודו

ב-2015, ממשלת הודו סימנה את האתר, בנוסף ל-856 אתרים נוספים כפורנוגרפיים, אף על פי שחלקם אינם כלל, כדוגמת אתר הקומדיה האמריקאי CollegeHumor. ב-2018, ספקיות האינטרנט בהודו חסמו את הגישה ל-XVideos וכמו כן גם לאתרים פורנוגרפיים אחרים.
צנזורה > לבנון

ב-2014, שר התקשורת הלבנוני הורה לספקי האינטרנט לחסום שישה אתרים פורנוגרפיים, אשר בניהם גם XVideos. אף על פי כן, מספר ספקיות אינטרנט לא ביצעו את החסימה.
צנזורה > מלזיה

ב-2015, ממשלת מלזיה חסמה את הגישה לאתר בטענה כי הוא עובר על חוק תקשורת ומולטימדיה 1998 (אנ'), אשר אוסר על הפצת תכנים מגונים במדיה דיגיטלית.
צנזורה > הפיליפינים

ב-14 בינואר 2017, נשיא הפיליפינים, רודריגו דוטרטה, הורה לחסום את הגישה לאתר כחלק מחוק מספר 9775 או מחוק האוסר על הפצת פונוגרפיית ילדים.
צנזורה > ונצואלה

ב-14 ביוני 2018, חברת התקשורת CANTV (אנ') חסמה גישה לאתר, ללא הודעה מצד החברה.
צנזורה > בנגלדש

ב-19 בפברואר 2019, ממשלת בנגלדש הורתה לחסום את הגישה לאתר, ביחד עם כ-20,000 אתרי פורנוגרפיה נוספים, כחלק ממדיניות האנטי-פורנוגרפיה שהממשלה מיישמת.
הערות שוליים

1 2  בן וודס, The (almost) invisible men and women behind the world’s largest porn sites, אתר TNW, ‏‏3 במרץ 2016 (באנגלית)
↑  xvideos.com whois lookup - who.is (באנגלית) (ארכיון)
↑  WGCZ Holding, a.s. , Praha IČO 03291715 - Obchodní rejstřík firem (בצ'כית)
1 2 3  Xvideos.com Analytics - Market Share Stats & Traffic Ranking, אתר Similarweb (באנגלית)
1 2  נואה טסיקה, Pink 2.0: Encoding Queer on the Internet, ‏‏3 באוקטובר 2016 (באנגלית)
1 2 3  Pornography (2) Naked capitalism, אתר Economist, ‏‏26 בספטמבר 2015 (באנגלית)
↑  סטפן יגילוביץ', Report: The Internet Really Is for Porn, אתר XBIZ, ‏‏4 באפריל 2012 (באנגלית)
↑  טום היימס, XVideos.com Tube Site Accused of Strong-Arming Uploaders, אתר AVN, ‏‏13 באוגוסט 2014 (באנגלית)
↑  Website Ranking: Top Websites Rank In The World - SimilarWeb (באנגלית)
↑  Top Adult Websites in the world (באנגלית)
1 2  Xnxx.com Analytics - Market Share Stats & Traffic Ranking (באנגלית)
↑  Xvideos.com has the most subtle but brilliant response to govt's #Pornban, אתר First Post, ‏‏4 באוגוסט 2015 (באנגלית)
↑  רוהן ג'ייטלי, Reliance Jio blocks porn websites in India after DOT orders closure of 827 adult websites: ReportReliance Jio blocks porn websites in India after DOT orders closure of 827 adult websites: Report, אתר TNN, ‏‏26 באוקטובר 2018 (באנגלית)
↑  Lebanon Blocks Six Porn Sites, Sparks Fears of Further Censorship, אתר SMEX, ‏‏11 בספטמבר 2014 (באנגלית)
↑  Malaysia porn ban: xVideo, PornHub among websites blocked for 'obscene content', אתר IBT, ‏‏11 בנובמבר 2015 (באנגלית)
↑  Popular porn sites blocked in Philippines, אתר BBC, ‏‏16 בינואר 2017 (באנגלית)
↑  Cantv bloqueó acceso a tres páginas pornográficas en Venezuela, אתר El Nacional, ‏‏16 ביוני 2018 (בספרדית)
↑  Bangladesh blocks 20,000 websites in anti-porn 'war', אתר אלג'זירה, ‏‏19 בפברואר 2019 (באנגלית)
אהליבמה

אָהֳלִיבָמָה בַת עֲנָה היא דמות מקראית, אשת עשו ממשפחת שעיר החורי.
לפי רשימת היחס של בני שעיר, ענה בן צבעון הוא אבי משפחה חורית, ולו בת בשם אהליבמה. מסיבה זו סוברים חוקרים שונים, שהמלה החוי המופיעה בבראשית ל"ו, ב', אינה אלא טעות המעתיק, והצורה הנכונה היא החרי.
בספר בראשית, פרק ל"ו (פסוקים ב' וי"ד) לפי נוסח המסורה נזכרת כ"אָהֳלִיבָמָה בַת עֲנָה בַּת צִבְעוֹן", אך ענה ידוע ממקומות אחרים במקרא כזכר, ואכן, בתרגום השבעים מוזכרת כ־"Ελιβεμας θυγατρὸς Ανα τοῦ υἱοῦ Σεβεγων" – "אהליבמה בת ענה בן צבעון".
שלושת האלופים יעוש (יעיש), יעלם וקרח נחשבו לבני עשיו מאשתו אהליבמה.
אטימולוגיה

הוראת השם אהליבמה איננה ברורה. יש המפרשים  "האהל של הבמה", אולם זהו פירוש לא מבוסס. אפשר להניח שהשם מבוסס על המילה אהל שהוא גם היסוד בשם אהליבה ושניהם עשויים להיות הרחבות של שם ממקור חורי (בחורית אל, אלי = בעלת, אלה) שלבש במשך הזמן צורה עברית אדומית .
במדרש

לפי המדרש היא יהודית בת בארי המוזכרת כאשת עשו - ”אותו רשע כינה שמה יהודית , לומר שהיא כופרת בעבודה זרה , כדי להטעות את אביו” (רש"י על בראשית ל"ו, ב).
לקריאה נוספת

אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', עמ' 127.
הערות שוליים

↑  בראשית ל"ו, כ-כה.
↑  תרגום השבעים לבראשית 36 פסוקים 2 ו־14 באתר Blue Letter Bible
↑  בראשית, ל"ו ה'.
↑  אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', עמ' 127.
↑  ספר בראשית, פרק כ"ו
אלה פיטם

| --- | --- |
אין תמונה חופשית
 לידה:  10 בפברואר 1977 (בת 47) ריגה, ברה"מ 
 הישג בולט:  אלופת ישראל בשנים 1998 ו-2000
 הדרגה הגבוהה ביותר:  רב-אמן לנשים (מ-1997)
 מד כושר מרבי:  2398 (אוקטובר 2008)
 מד כושר נוכחי:  2259 (לא פעילה)
 השכלה:  אוניברסיטת חיפה 
 מדינה:  לטביה, ישראל
 
אלה פיטם (נולדה ב-10 בפברואר 1977, ריגה, ברית המועצות) היא שחמטאית בדרגת רב-אמן לנשים. אלופת ישראל לנשים (2000).
ביוגרפיה

אלה פיטם עלתה לישראל מריגה, בשנת 1991. היא השתתפה אליפות לטביה הפתוחה.
החל משנת 1992 היא הייתה נציגת ישראל באליפויות אירופה ועולם לנוער. בשנת 1992 היא סיימה במקום ה-7 באליפות העולם לנוער. בשנת 1994 באליפות אירופה עד גיל 18 היא זכתה במקום השלישי.
בשנת 1996 היא הייתה סגנית אלופת ישראל. בשנת 2000 היא זכתה באליפות ישראל לנשים. בשנת 2001 בתחרות לנשים [דרושה הבהרה] פיטם זכתה במקום השלישי.
לפיטם תואר ראשון מאוניברסיטת חיפה בביטוח וכלכלה.
קבלת דרגות בינלאומיות

1995 - אמן פיד"ה לנשים
1997 - רב-אמן לנשים.
אלה פיטם באולימפיאדת השחמט

בין השנים 1996 ל-2010 השתתפה אלה פיטם ב-4 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1996 | 1 עת | ישראל | 2255 | 9.5 מ-12 | 8+ 3= 1- | 79.2 | 7 קבוצתי, 2 אישי |
|  1998 | 2 | ישראל | 2330 | 7.5 מ-12 | 4+ 7= 1- | 62.5 | 18 קבוצתי, 13 אישי |
|  2000 | 2 | ישראל | 2323 | 5 מ-11 | 4+ 2= 5- | 45.5 | 20 קבוצתי, 60 אישי |
|  2010 | 3 | ישראל | 2293 | 3.5 מ-7 | 3+ 1= 3- | 50.0 | 27 קבוצתי |
איסור אכילה

איסור אכילה הוא מושג בהלכה היהודית, לפיו ישנם דברים שאסורים באכילה בלבד, אולם אין עליהם איסור הנאה.
פירוט האיסור

איסור אכילה כולל את האיסור להנות מהדבר בדרך אכילה או שתייה. במובן זה שתיית דבר האסור באכילה - אסורה גם היא.
לדעת רבי אבהו בשם רבי אלעזר, וכן נפסק להלכה, בכל איסור בו נאמר בתורה אחד מהלשונות הללו: "לא תאכל", "לא יאכל" או "לא תאכלו" - אזי האיסור אינו רק איסור אכילה, אלא הוא כולל גם 'איסור הנאה', אלא אם נכתב במפורש אחרת, כגון מאכלות אסורות של חֵלֶב ונבלה שהתירה התורה במפורש למוכרם לגוי.
דוגמאות > דוגמאות לאיסורי אכילה מהתורה

איסור אכילת טרפה - האיסור לאכול בשר של בהמה העומדת למות מחמת אירוע חיצוני (להוציא מחלה, או מוות מזקנה).
איסור אכילת נבלה - האיסור לאכול בשר של בהמה שלא נשחטה לפי ההלכה.
איסור אכילת דם - האיסור לאכול או לשתות דם של בהמה ועוף.
גיד הנשה - האיסור לאכול גיד הנמצא באחורי הבהמה ששמו גיד הנשה.
איסור אכילת טבל - אכילת פירות או ירקות לפני הפרשת תרומות ומעשרות, אך לאחר שפירות או ירקות אלו התחייבו בכך.
איסור אכילה ביום-הכיפורים.
איסור אבר מן החי.
איסור חדש.
איסור אכילת תרומה טמאה, שמותר לכהנים להנות מביעורה.
דוגמאות > דוגמאות לאיסור אכילה מדרבנן

אכילת עוף עם חלב.
יין של גר תושב.
גבינת גויים
הערות שוליים

↑  רמב"ם  הל' מאכלות אסורות (ח, יד).
↑  תלמוד בבלי, מסכת קידושין, דף ל"ח, עמוד א'
ערך זה הוא קצרמרבנושא הלכה. אתם מוזמנים לתרום לוויקיפדיה ו.
איתי אלטשולר

| --- | --- |

 לידה:  1963 (בן 61 בערך) ירושלים 
 מדינה:  ישראל 
 מקום לימודים:  האוניברסיטה העברית בירושלים 
 
איתי אַלְטְשוּלֶר (נולד ב-1963) הוא צייר ומשורר ישראלי, ומייסד שיטת אלטשולר.
ביוגרפיה

איתי אלטשולר נולד וגדל בירושלים. לאיתי אחות הקטנה.
אלטשולר למד בתיכון ליד האוניברסיטה בירושלים. בצה"ל שירת בחיל שריון, נפצע במלחמת לבנון הראשונה, עבר לשרת ביחידת מחסני חירום וסיים את שירותו כמש"ק חינוך בחיל החינוך.
אלטשולר בעל תואר ראשון בהיסטוריה ופילוסופיה מהאוניברסיטה העברית בירושלים; למד לתואר שני במכון להיסטוריה ופילוסופיה של המדעים והרעיונות ע"ש כהן. למד ניתוח מערכות מידע בטכניון, חיפה ועסק בפיתוח תוכנה, ניתוח מערכות ובהדרכת מחשבים.
הציג ציורים בעשר תערוכות יחיד ועשרות תערוכות קבוצתיות. הוציא שלושה ספרי אמן.
כתב ארבעה ספרי שירה ותירגם ספר שירה מספרדית.
התגורר במשך שנה בעיר קוארנבקה, במורלוס שבמקסיקו, בה ניהל בית ספר לציור ולימד ציור. באותה עת העלה את ההצגה "ההר", המבוססת על שיר פרי עטו בשם זה שתורגם לספרדית בידי שוש נבון.
אלטשולר נשוי ואב לשני ילדים.
בהמשך לפציעתו אלטשולר לקה בהלם קרב, לדבריו האמנות סייעה לו לרפא את עצמו ובעקבותיה פיתח את שיטת אלטשולר: "שיטת היסוד החי", עליה כתב את ספרו "לחיות את היסוד החי", לפיה הוא מלמד כיצד לשקם את חיוניותו, לבססה ולטפחה. שיקום החיוניות לדבריו תומך בתהליכים נפשיים ופיזיים שונים ועוזר לאדם להיות מודע לכישורי החיים הנחבאים בתוכו. השיטה מנסה לחזק את התהליכים החזקים באדם מתוך גישה מקבלת, חיובית ולא שיפוטית ולסייע להם לתמוך בחלקים החלשים שלו.
כיום (2019) מקים איתי אלטשולר במצפה אבירים בגליל המערבי ב'בית יונה', את 'פרויקט היסוד החי' הכולל אקדמיה לחיוניות ומכון לחקר החיוניות, בה הוא עתיד להורות את שיטתו.
ספרי שירה

לחצות את המדבר בצעד, הוצאת כרמל, ירושלים, תשס"א 2000.
אמסור לך יער (שירים בלוויית ציורים), הוצאת כרמל, ירושלים, תשס"ג 2003.
לב להתגלם, הוצאת ברון, מצפה אבירים, 2013.
Ittai Altshuler, Ecclesiastes chapter 3, ('קהלת פרק ג) translator: Karen Gold. Tel Aviv: Contento De Semrikקונטנטו דה סמריק|, 2014.
ספרי אמן

רות שטרן, חתומות שפתי : (ספר שירה); תרגם מאנגלית: אסי דגני ; חיתוכי עץ מאת איתי אלטשולר (40 עותקים), רעננה, הוצאת אבן חושן, 2000.
ש. שלום, ולמעלה מזה לאהוב, הדפסים ועיצוב: איתי אלטשולר, נייר: יזהר נוימן (10 עותקים). רעננה, הוצאת אבן חושן, 2003.
אומברטו אקאבל, סבך של אדמוניות (ספר שירה), תרגום מספרדית: שוש נבון ואיתי אלטשולר עיצוב והפקה: איתי אלטשולר. שני תחריטים צבעוניים (23 עותקים). רעננה, הוצאת אבן חושן, 2003.
ספר על שיטת אלטשולר

לחיות את היסוד החי, הוצאת ברון, מצפה אבירים, 2009. הספר תורגם לאנגלית.
שיריו שהתפרסמו בכתבי עת

שבו: כתב עת לשירה, כרך 7, 2001 – 2 שירים
בצרפתית:
Un Tres Proche Orient, 2001. 1 poem
שבו: כתב עת לשירה, כרך 9, 2002 – פרוזה פואטית
שבו: כתב עת לשירה, כרך 11, 2003 – סיפור קצר
שבו: כתב עת לשירה, כרך 12, 2004 – סיפור קצר
תערוכות יחיד

1992 – איתי אלטשולר - עבודות על נייר, גלריה נורה, ירושלים.
1993 – Amos Eno Gallery, ניו יורק.
1993 – איתי אלטשולר, המשפחה, מקלט לאמנות עכשווית, מרכז סוזן דלל, תל אביב.
1995 – הרחש בין שתי מילים, מרכז אמנויות ע"ש ברר - מעלות, הגלריה ע"ש אפטר, מעלות.
1997 – איתי אלטשולר - מיפתן, ידיים, גלריה של אמנים, תל אביב.
1998 - השטן ומשחקי ילדים, קריית חינוך, באקה אל-גרבייה.
2001 – לגעת בלב, לגעת בבטן, תיאטרון ירושלים לאמנויות הבמה.
2003 – גרופטק, בית אריאלה (עם יזהר נוימן), תל אביב.
2003 – רפוסדו, קוארנבקה, מורלוס, מקסיקו.
2011 - בפשטות טבעית, מרכז אמנויות ע"ש ברר - מעלות, הגלריה ע"ש אפטר, מעלות.
תערוכות קבוצתיות

1991 - Galabert Studios, ניו יורק.
1991– Amos Eno Gallery, ניו יורק.
1993-1991 – תצוגת קבע, המוזיאון לאמנות יד ושם, ירושלים.
1992 - Amos Eno Gallery, ניו יורק, שתי תערוכות.
1993 - Bromfield Gallery, בוסטון.
1994 – אחרי קיץ, ידיים, גלריה של אמנים, תל אביב.
1995 - Mini Print Internacional de Cadaques (ספ'), ברצלונה, ספרד.
1995 – גלריה דירובו, אבירים, הגליל המערבי, שתי תערוכות.
1996 – גלריה דירובו, אבירים.
1997 - Mini Print Internacional de Cadaques, ברצלונה, ספרד.
2000 – דרישת שלום, המרכז היהודי-ערבי לשלום, גבעת חביבה.
2000 – סיבי נחל, שמורת עין אפק, גליל.
2000 – Baren exchange #6, אוניברסיטת המדינה של קנט (אנ'), קנט, אוהיו.
2001 - Mini Print, סין.
2001, 2003 – אשכול פיס, רמת גן.
2004 - La Tallera, Museo Casa Estudio de D. A Siqueiros, מקסיקו.
2005 – אמנות ההדפס, בית האמנים, חיפה והצפון.
2009 – גלריה גרוס, תל אביב
2012 - קיץ חם, כברי, גלריה לאמנות ישראלית, קיבוץ כברי.
2012 - פרויקט צבעי בסיס, בסיס נטוש, רמת הגולן.
2013 - אמנות הספר, מרכז אמנויות ע"ש ברר - מעלות, הגלריה ע"ש אפטר, מעלות.
2013 - הביאנלה לנייר, בית האמנים, באר שבע.
2013 - רובד אחר - מחווה לפרידה קאלו, תיאטרון גבעתיים, גבעתיים.
אוספים

אוסף מוזיאון יד ושם לאומנות[דרוש מקור]
ספרית אוניברסיטת קליפורניה בברקלי, ארצות הברית[דרוש מקור]
ספרית הקונגרס, ארצות הברית[דרוש מקור]
מוזיאון ספנסר לאמנות (אנ'), אוניברסיטת קנזס, ארצות הברית[דרוש מקור]
מוזיאון לאמנות בלקסינגטון (אנ'), אוניברסיטת קנטקי, ארצות הברית[דרוש מקור]
אליסטר קמרון קרומבי

| --- | --- |
אין תמונה חופשית
 לידה:  4 בנובמבר 1915 בריזבן, אוסטרליה 
 פטירה:  9 בפברואר 1996 (בגיל 80) אוקספורד, הממלכה המאוחדת 
 ענף מדעי:  זואולוגיה, היסטוריה
 מקום מגורים:  אוסטרליה, בריטניה
 מקום לימודים:  Anglican Church Grammar School  Trinity College  בית ספר גילונג  ג'יזס קולג', קיימברידג' 
 מוסדות:  יוניברסיטי קולג' לונדון (1946–1953)  אוניברסיטת אוקספורד  מכללת סמית' 
 תרומות עיקריות
 חקר התחרותיות בין בעלי חיים, היסטוריה של מדע
 
אליסטר קמרון קרומבי (אנגלית: Alistair Cameron Crombie‏; 4 בנובמבר 1915 - 9 בפברואר 1996), מדען והיסטוריון אוסטרלי בתחום ההיסטוריה של המדע, בעל תרומה בולטת לחקר התפתחות המדע באירופה בימי הביניים.
קרומבי נולד בעיר בריסביין ולמד באוניברסיטת מלבורן באוסטרליה ובאוניברסיטת קיימברידג' באנגליה. הוא קיבל תואר במדעי הטבע והחל את דרכו כזואולוג. קרומבי ערך מחקרים בביולוגיה באוניברסיטת קיימברידג' והתפרסם בזכות עבודותיו בתחום התחרותיות בין בעלי חיים, אך לאחר מכן פנה ללימודי היסטוריה ופילוסופיה.
קרומבי החל ללמד היסטוריה של המדע בקולג' האוניברסיטאי של לונדון ב-1946, וב-1953 התמנה למרצה להיסטוריה של המדע באוניברסיטת אוקספורד. הוא כיהן בפרופסור אורח באוניברסיטת וושינגטון הבירה והרצה באוניברסיטאות שונות ברחבי אמריקה ואירופה.
קרומבי היה עורכו הראשון של "כתב העת הבריטי לפילוסופיה של המדע". כמו כן, הוא כתב מאמרים בנושאי מדע והיסטוריה, ועסק בחקר גישות אירופאיות למדע.
הוא כתב ספרים העוסקים בנושא התפתחות המדע באירופה בימי הביניים. ספריו מלאים אינפורמציה על מלומדים ובהם אדלארד מבאת', ג'רארדו דה קרמונה, מייקל סקוטוס ווילם ואן מורבקה שתרגמו את אריסטו ואחרים מערבית ומיוונית ללטינית.
ספריו

"מאוגוסטינוס עד גלילאו - היסטוריה של המדע 400 - 1650" (1952, 1954, 1957)
"רוברט גרוסטסט ומקורות המדע הניסיוני - 1100 - 1700" (1953)
"סגנונות המחשבה המדעית במסורת האירופית" (שלושה כרכים 1994)
Science, Optics and Music in Medieval and Early Modern Thought. London: Hambledon. 1990. ISBN 0-907628-79-6.
| --- | --- |
בקרת זהויות :  NLI: 987007260054605171  PLWABN: 9810614292805606  ADB: crombie-alistair-cameron-30778  BNE: XX890203  BnF: cb121612688 (data)  CANTIC: a12002811  CiNii: DA02853977  GND: 122190874  ISNI: 0000 0001 0927 8760  LCCN: n50018366  NDL: 00520940  NKC: osd20231198254  NLA: 35032246  NLG: 63666  NTA: 071331425  SELIBR: 247955  SNAC: w6bd1vmv  SUDOC: 030135702  Trove: 804923  VcBA: 495/181873  VIAF: 97752006   WorldCat (עם VIAF): 97752006
איסוף עצמי

פיש אנד צ'יפס – איסוף עצמי מקובל באנגליה
שווארמה
פיצה כאיסוף עצמי
איסוף עצמי או טייק אוויי (מאנגלית בריטית: Take-away; באנגלית אמריקאית: Take-out או Carry-out או To-go; האקדמיה ללשון העברית קבעה את המונח העברי אֲרוּחַת קַח וָלֵךְ) הוא שיטה של צרכנות מזון באמצעות שירותי הסעדה, בה הצרכן רוכש את האוכל במסעדה, מזנון או חנות לממכר מזון מוכן, אוסף את הזמנתו אך סועד במקום אחר, למשל בביתו או במקום עבודתו. המונח מתייחס להזמנה טלפונית, אינטרנטית או הזמנה במקום הכנת המזון, כאשר הרוכש מגיע למסעדה על מנת לקחת את ההזמנה, אך לא למצב שבו ההזמנה מגיעה עם שליח.
סוגי האיסוף העצמי

אופיו של האיסוף העצמי משתנה ממדינה למדינה, ואף משתנה מעת לעת בהתאם לאופנות בתחום המזון. כך, למשל, באנגליה, אוסטרליה וניו זילנד נהוג איסוף עצמי של פיש אנד צ'יפס. בגרמניה מקובל איסוף עצמי של נקניקיות ושווארמה, ביפן ידועה ארוחת הבנטו המסורתית, ובמרבית מדינות המערב מקובל איסוף עצמי של אוכל סיני ופיצות. בישראל ישנם סוגים רבים של מאכלים הנלקחים כאיסוף עצמי – ובהם נכלל גם האוכל הנמכר ברחוב, במזנונים שאין בהם מקומות ישיבה. אוכל זה נאכל בעמידה או תוך כדי הליכה וכולל את הפלאפל והשווארמה, הנחשבים כמאכלים לאומיים בישראל. בצרפת מקובל הנוהג של קניית קרפים מקיוסקים ואכילתם ברחוב, בדומה לפלאפל בישראל.
עם הגידול בהגירה ממדינות מזרח אסיה לארצות הברית ומדינות אירופה, נפתח מספר גדל והולך של מסעדות במטבחים מזרח אסייתיים (ובהם המטבח היפני, המטבח התאילנדי, המטבח הקוריאני והמטבח ההודי), ואף מסעדות אלו החלו לספק שירותי איסוף עצמי. בשנים האחרונות (החל משנות ה-90) הפך איסוף עצמי אסייתי (בעיקר מאכלי אטריות וסושי) לאופנתי גם בישראל.
דרייב ת'רו

החל משנות ה-50 של המאה ה-20 התפתחה בארצות הברית התרבות של הזמנת האוכל תוך כדי נסיעה ברכב, ובמרבית מסעדות המזון המהיר ברחבי ארצות הברית (אך פחות בערים הגדולות) ישנם חלונות "דרייב ת'רו" (Drive Through) המאפשרים רכישת המזון מבעד לחלון הרכב מבלי לצאת ממנו, ואכילת המזון ברכב. רכישה מסוג זה של איסוף עצמי מאפיינת בעיקר מזון מסוג המבורגרים, ופחות את האוכל הסיני והפיצות שמהווים את מרבית המזון שנקנה באיסוף עצמי בארצות הברית.
ראו גם

כלי חד-פעמי
הערות שוליים

↑  על פי הצעתו של הלשונאי יעקב פרוינד לפי פסוק בפרשת לך לך. פרוינד היה חבר הוועדה למילים בשימוש כללי של האקדמיה ללשון העברית
אליסיה מורטון

| --- | --- |
אין תמונה חופשית
 לידה:  29 באפריל 1987 (בת 37) גונזאלס, ארצות הברית 
 מדינה:  ארצות הברית 
 תקופת הפעילות:  מ-1996 
 
אליסיה מורטון (נולדה ב-29 באפריל 1987) היא שחקנית לשעבר, זמרת, רקדנית, מורה לדרמה וטכנאית ווטרינרית אמריקאית. היא ידועה בעיקר בזכות תפקידה כאנני בנט וורבקס בסרט אנני. זה היה הגרסה המחודשת הראשונה של אנני (הסרט של 1982).
ביוגרפיה

מורטון נולדה בלואיזיאנה ובגיל צעיר החלה לעסוק בשירה, בגיל שתים עשרה שיחקה את תפקיד אנני במחזמר שהועלה בבית ספרה.
ב-1998 נבחרה לשחק את התפקיד הראשי בגרסה של דיסני למחזמר אנני והביסה 3,000 בנות שהתמודדו על התפקיד.
ב-2005 לאחר שסיימה תיכון היא הלכה ללמוד מוזיקה באוניברסיטת טוליין שבלואיזיאנה.
ב-2006 שיחקה בתפקיד משנה בסרט האימה "The Thirst" לצד סרינה סקוט תומאס.
ב-2011 הופיעה במחזמר "Greenwood" שהועלה בפסטיבל בניו יורק.
כיום, היא עובדת כטכנאית לווטרינר.
אופרזיה דונלי

אופרזיה לואיז "פרייז" דונלי (באנגלית: Euphrasia Louise "Fraze" Donnelly;‏ 6 ביוני 1905 – 20 במאי 1963) הייתה שחיינית אמריקאית. אלופה אולימפית (פריז 1924) ושיאנית עולם (1924–1928) במשחה שליחות 4x100 מטר חופשי.
ביוגרפיה

דונלי נודלה באינדיאנפוליס, אינדיאנה. בתם של שרה ג'יין מקארתי ומוריס דונלי. אחת משבעה אחים.